CELEX: 32010R0413
Language: et
Date: 2010-05-12 00:00:00
Title: Komisjoni määrus (EL) nr 413/2010, 12. mai 2010, millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) III, IV ja V lisa, et võtta arvesse muudatusi, mis on vastu võetud OECD nõukogu otsusega K(2008) 156 (EMPs kohaldatav tekst)

13.5.2010   
            
            
               ET
            
            
               Euroopa Liidu Teataja
            
            
               L 119/1
            
         KOMISJONI MÄÄRUS (EL) nr 413/2010,
   12. mai 2010,
   millega muudetakse Euroopa Parlamendi ja nõukogu määruse (EÜ) nr 1013/2006 (jäätmesaadetiste kohta) III, IV ja V lisa, et võtta arvesse muudatusi, mis on vastu võetud OECD nõukogu otsusega K(2008) 156
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. juuni 2006. aasta määrust (EÜ) nr 1013/2006 jäätmesaadetiste kohta, (1) eriti selle artikli 58 lõike 1 punkti a,
   ning arvestades järgmist:
   
               (1)
            
            
               Jäätmete tekke vältimise ja ringlussevõtu Majanduskoostöö ja Arengu Organisatsiooni (OECD) töörühm (WGWPR) leppis oma kaheksandal koosolekul 2005. aasta detsembris kokku, et Baseli konventsiooni IX lisa kande B1030 sõnastust muudetakse selgemaks. Nimetatud kande muudatus on vastu võetud OECD nõukogu otsusega K(2008) 156 ning see tuleb Baseli konventsiooni kohaselt veel heaks kiita. Kuni Baseli konventsiooni osaliste konverents muudatuse heaks kiidab ja määruse (EÜ) nr 1013/2006 V lisa muudetakse, on asjakohane inkorporeerida asjaomane selgitus Euroopa Liidu õigusaktidesse.
            
         
               (2)
            
            
               Jäätmete tekke vältimise ja ringlussevõtu OECD-töörühm leppis oma 11. koosolekul 2008. aasta aprillis kokku, et muudetakse jäätmete OECD kollase nimekirja kande AA010 sõnastust. Nimetatud kande muudatus on vastu võetud OECD nõukogu otsusega K(2008) 156. Seepärast on kohane inkorporeerida kõnealune muudatus Euroopa Liidu õigusaktidesse.
            
         
               (3)
            
            
               Seetõttu tuleks määrust (EÜ) nr 1013/2006 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas Euroopa Parlamendi ja nõukogu direktiivi 2006/12/EÜ artikliga 18 asutatud komitee arvamusega (2),
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1013/2006 III, IV ja V lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. mai 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 190, 12.7.2006, lk 1.
   
      (2)  ELT L 114, 27.4.2006, lk 9.
   
      LISA
      Määruse (EÜ) nr 1013/2006 III, IV ja V lisa muudetakse järgmiselt.
      
                  1.
               
               
                  III lisa 1. osa kolmas lõik asendatakse järgmisega:
                  „Käesolevas määruse kohaldamisel
                  
                              a)
                           
                           
                              loetakse kõiki Baseli konventsiooni IX lisa viiteid A-nimekirjale viideteks käesoleva määruse IV lisale;
                           
                        
                              b)
                           
                           
                              hõlmab Baseli konventsiooni kandes B1020 termin „sulamid valmis kujul” kõiki seal loetletud metallilisi laialikandumatuid (3) jäätmeid;
                           
                        
                              c)
                           
                           
                              asendatakse Baseli konventsiooni kanne B1030 tekstiga „Rasksulavaid metalle sisaldavad jäägid”;
                           
                        
                              d)
                           
                           
                              ei kohaldata Baseli konventsiooni kande B1100 osa „vase töötlemisel tekkiv räbu” jne; selle asemel kohaldatakse II osa (OECD) kannet GB040;
                           
                        
                              e)
                           
                           
                              ei kohaldata Baseli konventsiooni kannet B1110; selle asemel kohaldatakse II osa (OECD) kandeid GC010 ja GC020;
                           
                        
                              f)
                           
                           
                              ei kohaldata Baseli konventsiooni kannet B2050; selle asemel kohaldatakse II osa (OECD) kannet GG040;
                           
                        
                              g)
                           
                           
                              loetakse, et viide fluoritud polümeersetele jäätmetele Baseli konventsiooni kandes B3010 hõlmab ka fluoritud etüleeni polümeere ja kopolümeere (PTFE).”
                           
                        
            
                  2.
               
               
                  IV lisa 2. osa kanne AA010 asendatakse järgmisega:
                  
                              „AA010
                           
                           
                              261900
                           
                           
                              Dross, tagid ja muud raua- ja terasetootmisjäätmed (3)”;
                           
                        
            
                  3.
               
               
                  V lisa 3. osa B-nimekirjas asendatakse kanne AA010 järgmisega:
                  
                              „AA010
                           
                           
                              261900
                           
                           
                              Dross, tagid ja muud raua- ja terasetootmisjäätmed (5)”.